**Nikólaos "Níkos" Kosténoglou** (kreik. Νικόλαος "Νίκος" Κωστένογλου, s. 3. lokakuuta 1970) on kreikkalainen jalkapallovalmentaja ja entinen puolustaja.

Ura pelaajana
-------------

Kosténoglou aloitti uransa Xanthissa puolustajana vuonna 1989. Hän edusti seuraa viiden kauden ajan Kreikan Superliigassa ja nousi liigan johtavien puolustajien joukkoon. Vuonna 1994 hän siirtyi suurseura AEK Ateenaan. Seura oli voittanut liigamestaruuden juuri edellisellä kaudella, mutta ei pystynyt uusimaan sitä Kosténogloun pitkän 11-vuotisen seurauran aikana. Kreikan cupissa puolustaja pääsi juhlimaan mestaruutta neljään otteeseen. 

Kreikan maajoukkueessa Kosténoglou esiintyi kerran vuonna 1996. 

### Meriitit pelaajana

* Kreikan cup (4): 1996, 1997, 2000, 2002

Ura valmentajana
----------------

Valmennusuransa Kosténoglou aloitti AEK:n organisaatiossa juniorivalmentajana vuonna 2005. Kahden juniorikauden jälkeen hänestä tuli Llorenç Serra Ferrerin apulaisvalmentaja edustusjoukkueeseen. Espanjalaisvalmentajan saatua potkut helmikuussa 2008 nousi Kosténoglou AEK:n päävalmentajaksi.  Hänen johdollaan AEK sijoittui liigan ykköseksi, mutta hävisi mestaruuden luvattomiin pelaajiin liittyvien epäselvyyksien vuoksi. Kauden jälkeen Giorgos Donis korvasi Kosténogloun päävalmentajana. 

Marraskuussa 2008 Kosténoglou palasi valmentajaksi Asteras Tripolisissa.  Hän valmensi seuraa kauden loppuun saakka.

Tammikuussa 2011 Kosténoglousta tuli Kreikan liigassa hännille juuttuneen AEL Larissan päävalmentaja.  Hän ei kuitenkaan enää onnistunut pelastamaan seuraa putoamiselta liigasta.  Kosténoglou jätti paikkansa kauden jälkeen. 

Lokakuun alussa 2011 Kosténoglou palasi AEK Ateenan päävalmentajaksi.  Kosténogloun johdolla AEK jäi Kreikan liigassa viidenneksi. Seura ei uusinut hänen sopimustaan kauden jälkeen.

Syyskuun lopussa 2012 Kosténoglousta tuli Skoda Xanthin päävalmentaja.  Hän valmensi seuraa vain pari kuukautta, kunnes sai huonojen esitysen vuoksi joulukuun puolivälissä potkut. 

Helmikuussa 2014 Kostenoglousta tuli viidentenä Kyproksen liigassa majailleen Anorthosis Famagustan päävalmentaja.  Kosténogloun johdolla seura ei sijoitustaan onnistunut parantamaan, vaan oli liigan viides. Kauden jälkeen Kosténoglou siirtyi Apollon Smyrnin päävalmentajaksi.  Hän sai kuitenkin potkut seurasta jo joulukuussa 2014. 

Helmikuussa 2015 Kosténoglousta tuli Kreikan jalkapallomaajoukkueen apulaisvalmentaja.  Heikosti sujuneiden EM2016-karsintojen vuoksi maan jalkapalloliitto erotti päävalmentaja Sergio Markariánin ja koko valmennusjohdon elokuussa 2015. 

Syyskuussa 2019 Kosténoglou palasi AEK Ateenan päävalmentajaksi. Heikot tulokset johtivat potkuihin jo joulukuussa 2019.

Helmikuussa 2021 Kosténoglousta tuli Kyproksen jalkapallomaajoukkueen päävalmentaja. Hän sai potkut tehtävistään kesäkuussa 2022.

Lähteet
-------

1. ↑  Nikos Kostenoglou (Arkistoitu – Internet Archive)
2. ↑  AEK fire Spanish coach Ferrer
3. ↑  Giorgos Donis takes over as coach at AEK[vanhentunut linkki]
4. ↑  Kostenoglou takes over in Tripoli (Arkistoitu – Internet Archive)
5. ↑  Larissa Announce Kostenoglou Cooperation[vanhentunut linkki]
6. ↑  Larissa relegated from Greek Super League (Arkistoitu – Internet Archive)
7. ↑  Greek side Larissa appoint Chris Coleman as manager
8. ↑  Kostenoglou succeeds Jiménez as AEK coach
9. ↑  Mavros and Vlachos herald new era for AEK (Arkistoitu – Internet Archive)
10. ↑  Ανακοίνωση
11. ↑  Τέλος ο Κωστένογλου από Ξάνθη (Arkistoitu – Internet Archive)
12. ↑  ΝΕΟΣ ΠΡΟΠΟΝΗΤΗΣ Ο ΝΙΚΟΣ ΚΩΣΤΕΝΟΓΛΟΥ (Arkistoitu – Internet Archive)
13. ↑  Στον Απόλλωνα ο Κωστένογλου!
14. ↑  Απόλλων Σμύρνης: Τέλος ο Κωστένογλου
15. ↑  ΕΘΝΙΚΗ ΕΛΛΑΔΑΣ: Νέος προπονητής ο Σ. Μαρκαριάν με βοηθό τον Ν. Κωστένογλου[vanhentunut linkki]
16. ↑  Greece’s football coach Sergio Markarian sacked (Arkistoitu – Internet Archive)
17. ↑  OFFICIAL: KOSTENOGLOU NEW PERMANENT AEK COACH
18. ↑  Carrera to take AEK Athens job
19. ↑  Ομόφωνα ο Νίκος Κωστένογλου νέος προπονητής της Εθνικής Ανδρών
20. ↑  Temuri Ketsbaia takes new job in football management


|  |  |  |
| --- | --- | --- |
| Edeltäjä:**Llorenç Serra FerrerManolo JiménezMiguel Cardoso** | **AEK Ateenan päävalmentaja**2–6/200810/2011–20129–12/2019 | Seuraaja:**Giorgos DonisVangelis VlachosMassimo Carrera** |

|  |  |  |
| --- | --- | --- |
| Edeltäjä:**Jørn Andersen** | **AEL Larissan päävalmentaja**1–6/2011 | Seuraaja:**Chris Coleman** |

|  |  |  |
| --- | --- | --- |
| Edeltäjä:**Marinos Ouzonidis** | **Skoda Xanthin päävalmentaja**9–12/2012 | Seuraaja:**Marinos Ouzonidis** |

|  |  |  |
| --- | --- | --- |
| Edeltäjä:**Jorge Costa** | **Anorthosis Famagustan päävalmentaja**2–6/2014 | Seuraaja:**André Paus** |

|  |  |  |
| --- | --- | --- |
| Edeltäjä:**Johan Walem** | **Kyproksen maajoukkueen päävalmentaja**2/2021–6/2022 | Seuraaja:**Temur Ketsbaia** |